Diari Oficial de la Generalitat Valenciana


Sumari del DOGV 3187, del 19-02-1998 (1998/898)

Recurs ordinari 214/97. Notificació.
------------------------------------

### Dades del document

Número de DOGV
:   3187

Data del DOGV
:   19-02-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/898


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari 214/97. Notificació. [1998/Q898]
  
De conformitat amb el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la notificació de la resolució del recurs ordinari, amb número de referència interna CO-214/97, al Sr. José Luis Albelda Valls.
  
Resolució
  
Una vegada examinat el recurs ordinari formulat pel senyor José Luis Albelda Valls, contra la resolució del Servei Territorial de València, en la sol·licitud de visat de contracte i ajudes econòmiques directes per a l'adquisició d'un habitatge de preu taxat, expedient 46-1T-1902/96.
  
Antecedents de fet
  
Primer
  
El dia 18 de juny de 1996 es presentà al Servei Territorial de València una sol·licitud de visat de contracte i ajudes econòmiques directes per adquisició d'un habitatge de preu taxat.
  
Segon
  
A la vista de la documentació presentada i d'acord amb allò que estableix l'article 2, paràgraf 3, de l'Ordre de 10 d'octubre de 1995, del conseller d'Obres Públiques, Urbanisme i Transports, el Servei Territorial va dictar resolució per la qual s'acorda no donar tràmit a la sol·licitud d'ajudes econòmiques sol·licitades, ja que s'havia formulat amb posterioritat al 15 d'octubre de 1995.
  
Tercer
  
Contra aquesta resolució, hi va interposar un recurs ordinari dins del termini i en la forma escaient la part interessada.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, d'acord amb el que disposen els articles 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC) i el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
Allò que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
Tercer
  
L'Ordre de 26 de setembre de 1995, del Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 15 d'octubre de 1995, obliga la Generalitat Valenciana, una vegada sobrepassats els objectius d'aquest i exhaurits els recursos que li havien sigut assignats, a adoptar les seues pròpies mesures en relació amb el esmentat tancament, la qual cosa estableix, en compliment de l'esmentada ordre ministerial, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament de l'esmentat Pla d'Habitatge 1992-1995.
  
Quart
  
De conformitat amb allò que estableix l'article 2, paràgraf 3, de la mencionada Ordre de 10 d'octubre de 1995, del conseller d'Obres Públiques, Urbanisme i Transports, "no es tramitaran les sol·licituds de visat de contracte per a l'adquisició d'habitatges de preu taxat que s'hagen presentat amb posterioritat al 15 d'octubre de 1995".
  
Cinqué
  
En el cas que ens ocupa, una vegada examinada la documentació que hi ha en l'expedient, es comprova que es presentà una sol·licitud de visat de contracte i ajuda econòmica directa per a l'adquisició d'un habitatge de preu taxat el 18 de juny de 1996, és a dir, després de la data límit de 16 d'octubre de 1995, i una vegada que havia acabat el Pla d'Habitatge 1992-1995 a la Comunitat Valenciana, per la qual cosa cal confirmar la resolució dictada pel Servei Territorial.
  
Sisé
  
D'altra banda, si s'incloguera aquesta actuació en el Pla d'Habitatge 1996-1999, caldria considerar com a data de presentació de la sol·licitud el 2 de juliol de 1996, dia en què entrà en vigor el Decret 113/1996, de 5 de juny, del Govern Valencià i, per tant, el moment inicial per a admetre a tràmit les sol·licituds, la qual cosa comportaria, igualment, denegar les ajudes per haver transcorregut més de dos mesos entre la data de la compravenda i la de sol·licitud, segons disposa l'article 5, apartat 3, del mateix Decret 113/1996.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'Ordre de 10 d'octubre del conseller d'Obres Públiques, Urbanisme i Transports, el Decret 113/1996, de 5 de juny, del Govern Valencià, i la resta de legislació de general i pertinent aplicació, resolc:
  
Desestimar el recurs ordinari interposat pel senyor José Luis Albelda Valls contra la Resolució de 27 de setembre de 1996, del Servei Territorial d'Arquitectura i Habitatge de València, la qual queda confirmada.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb allò que estableixen l'article 57.2.f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que hi puga interposar qualsevol altre recurs que estime convenient.
  
València, 5 de setembre de 1997.- El director general d'Arquitectura i Habitatge: José M.ª García Zarco.
  
2. Persones privades
  
Lintual de Alicante, Cooperativa Valenciana